五言詩 六
作者：缺名
朝代：唐

paragraphs: 當官自慵懶，不勤判文案。
尋常打酒醉，（「打酒」，伯三七二四卷作「村酒」。
）每日出逐伴。
衙日唱稽逋，佐史寸脊爛。
更兼受取錢，（「受」，伯三七二四卷作「愛」。
）差科放却半。
狂棒百姓死，（「狂」，伯三七二四卷作「枉」。
）荒忙怕麥散。
賦歛既不均，（「歛」，伯三七二四卷候「役」。
）曹司即潦亂。
啾唧被人言，御史秉正斷。
除名仍解官，告身奪入案。
宅舍不許坐，（「宅舍」，伯三七二四卷作「官宅」。
）錢財即分散。
路人見心酸，傍看罪過漢。
一則恥妻兒，二則羞同伴。
無面還本鄉，諸州且游觀。